stanford-oval/wikipedia huggingface dataset:
Joseph Joffre
Myöhemmät vaiheet

Joffre jatkoi maailmansodan loppuun Ranskan hallituksen teknisenä neuvonantajana uudessa sotakomiteassa. Hän säilytti myös kansansuosionsa. Hänet valittiin helmikuussa 1918 poikkeuksellisella yksimielisellä päätöksellä Ranskan akatemian jäseneksi Jules Claretielta vapautuneelle tuolille, jonka hän vastaanotti joulukuussa 1918. Hän sai marssia seuraajiensa marsalkka Ferdinand Fochin ja marsalkka Philippe Pétainin rinnalla Pariisin voitonparaatissa heinäkuussa 1919. Joffre teki Ranskan edustajana vierailuja Yhdysvaltoihin 1917, Romaniaan 1920 ja Japaniin 1922. Hän oli uudelleenperustetun ylimmän sotaneuvoston jäsen vuodesta 1920 kuolemaansa saakka. Viimeiset vuotensa Joffre vietti kirjoittaen muistelmiaan, kunnes kuoli 78-vuotiaana tammikuussa 1931. Hän sai suuret valtiolliset hautajaiset. Muistelmat ilmestyivät postuumisti vuonna 1932.
Muistaminen

Joffren mukaan nimettiin Ranskan laivaston keskeneräiseksi jäänyt lentotukialus FS Joffre, joka jouduttiin romuttamaan vuonna 1940.
Pariisin École militairen edessä oleva aukio on nimetty place Joffreksi ja siellä on Joffren ratsastajapatsas.
Kunnianosoitukset

Kunnialegioonan suurristi (Ranska)
Kaarle III:n ritarikunta ketjulla (Espanja, 1919)
Ranskan marsalkka 1916 (virallisesti arvonimi, ei sotilasarvo)
Teoksia

La préparation de la guerre et la conduite des opérations (1914-1915) (1920)
Les deux batailles de la Marne (1929)
Mémoires, kaksi osaa (1932)
Aiheesta muualla

Kuvia tai muita tiedostoja aiheesta Joseph Joffre Wikimedia Commonsissa
Kenraalit Douglas Haig, Joffre ja John French rintamalla vuonna 1915.
Kaino (kaupunki)

| Kaino> Καινώ.Sijainti |
| --- | --- |
 Kaino
Koordinaatit:  35°18′25″N, 23°56′11″E
Valtio:  Kreikka
Paikkakunta:  Samarián rotko, Sfakiá, Chaniá, Kreeta
Historia
Tyyppi:  kaupunki
Kulttuuri:  antiikki
Alue:  Kreeta
Infobox OKNimi-testi OK: 
Kaino (m.kreik. Καινώ, Kainō, lat. Caeno) oli antiikin aikainen kaupunki Kreetan saarella Kreikassa. Se sijaitsi saaren lounaisrannikon suunnassa jossakin Elyroksen ja Tarrhan kaupunkien tienoilla. Nykyisin se sijoitetaan Samarián rotkon pohjoisosaan lähelle Pyhän Nikolaoksen (Ágios Nikólaos) kirkkoa.
Kainon oletetaan sijainneen rotkon pohjalla virtaavan joen rannalla. Pyhän Nikolaoksen kirkon paikalla sijaitsi mahdollisesti Apollonille omistettu temppeli tai pyhäkkö. Paikalla saatettiin palvoa myös nymfi Akakallista.
Kreikkalaisessa mytologiassa Britomartis eli Diktynna syntyi, ainakin Diodoros Sisilialaisen mukaan, Kainossa Zeuksen ja Eubuloksen tyttären Karmen tyttärenä.
Jäniksen vuosi (vuoden 1977 elokuva)

| Jäniksen vuosi> Harens år   The Year of the Hare |
| --- | --- |
 Matti Marttilan suunnittelema alkuperäinen teatterijuliste.
Ohjaaja:  Risto Jarva
Käsikirjoittaja:  Arto Paasilinna   Risto Jarva   Kullervo Kukkasjärvi   Jussi Kylätasku (lopullinen versio)
Perustuu:  Arto Paasilinnan samannimiseen romaaniin (1975)
Tuottaja:  Kullervo Kukkasjärvi
Säveltäjä:  Markku Kopisto
Kuvaaja:  Antti Peippo
Leikkaaja:  Risto Jarva
Lavastaja:  Matti Marttila
Pääosat:  Antti Litja   Kauko Helovirta   Markku Huhtamo   Paavo Hukkinen
Valmistustiedot
Valmistusmaa:   Suomi
Tuotantoyhtiö:  Filminor Oy
Levittäjä:  Suomi-Filmi Oy   Nordic Video Oy Ab   Finnkino Video   Videofirma Makuuni   Finnkino Oy   VLMedia
Ensi-ilta:  : 23. joulukuuta 1977   : 30. marraskuuta 1978   : 13. heinäkuuta 1979   : 27. elokuuta 1979
Kesto:  129 min
Alkuperäiskieli:  suomi
Budjetti:  1 081 086 mk
Katsojat:  362 457
Aiheesta muualla
IMDb 
Elonet
AllMovie
Svensk Filmdatabas
Infobox OKNimi-testi OK: 
Kuvassa Antti Litja ja jänis.
Jäniksen vuosi on joulukuussa 1977 ensi-iltansa saanut suomalainen tragikomedia, jonka on ohjannut Risto Jarva. Elokuva perustuu Arto Paasilinnan samannimiseen romaaniin (1975). Elokuva oli ensimmäinen Paasilinnan teoksen filmatisointi ja jäi samalla Jarvan viimeiseksi elokuvaksi. Jarva menehtyi 43-vuotiaana liikenneonnettomuudessa palatessaan elokuvan kutsuvierasnäytöksestä 16. joulukuuta 1977. Elokuvan pääosassa nähdään Antti Litja.
Elokuvaa kuvattiin heinä-syyskuussa 1977 Espoossa, Helsingissä, Sonkajärvellä, Porvoossa, Pernajassa, Jaalassa, Heinolassa, Lammilla, Iitissä, Mikkelissä, Kuopiossa, Sipoossa, Ähtärissä, Sodankylässä, Sallassa, Savukoskella, Kittilässä, Vantaalla, Muoniossa ja Nurmijärvellä.
Markku Kopiston säveltämää musiikkia julkaistiin myös Love Recordsin toimesta singlenä sekä albumina (Musiikkia Risto Jarvan elokuvista). Itse elokuva julkaistiin VHS-kasettina kolmesti vuosina 1988, 1993 ja 1994, DVD-levynä vuosina 2004 ja 2015. Elokuvasta on tehty 4K-restauroitu versio, joka esitettiin elokuvateatteri Orionissa elokuussa 2022 pääosanäyttelijä Litjan muistonäytöksessä. 4K-restauroidun version oikeudet omistaa MTV, eikä sitä ole julkaistu fyysisenä kopiona eikä esitetty televisiossa.
Maaliskuussa 2022 tiedoitettiin ohjaaja Aku Louhimies suunnittelevan uutta filmatisointia elokuvasta, mutta Suomen elokuvasäätiön 500 000 euron tuotantotuki purettiin lokakuussa 2022.
Tarina

Elokuva kertoo turhautuneesta mainosmies Kaarlo Vatasesta (kirjassa hänen ammattinsa on toimittaja), joka kesäisellä työmatkallaan löytää vahingossa vammautuneen jäniksenpoikasen. Vatanen päättää olla palaamatta sillä kertaa kotiin ja lähtee jäniksen kanssa kiertämään Suomea.
Elokuvan juoni on pitkälti sama kuin Paasilinnan romaaninkin. Siihen sisältyy kuitenkin kohtauksia, jota kirjassa ei ole. Niinpä jäniksen haavoituttua Vatanen vie tämän lentokoneella Helsinkiin pieneläinklinikalle. Silloin hän saa kuulla vaimoltaan, että asuntolainen lyhennys ja muut laskut ovat maksamatta ja että häntä etsitään, koska hän ei ole kutsusta huolimatta ole saapunut kertausharjoituksiin. Täten hän kokee olevansa tavallaan vanki, mutta hän päättää käydä tietokonekeskuksessa, jossa ylläpidetään väestötietoja. Kun järjestelmän laatija esittelee sitä yleisölle, Vatanen kysyy ohimennen, kuinka kauan tiedot säilyvät tietokoneella. Siihen vastataan, että ne säilyvät vaikka kuinka kauan, kunhan vain erääseen nappulaan ei kosketa. Tällöin Vatanen painaa pikaisesti juuri sitä nappulaa, jolloin magneettinauha alkaa nopeasti pyöriä, niin että sillä olevat tiedot pyyhkiytyvät pois. Vatanen kokee vihdoin olevansa vapaa. Myöhemmin häntä kuitenkin syytetään oikeudessa monien muiden rikosten lisäksi myös itseään ja monia muita koskevien väestörekisteritietojen tuhoamisesta.
Muut tekijät

Erkki Peltomaa - B-kuvaaja, valokuvat
Juha-Veli Äkräs - B-kuvaaja, valokuvat
Matti Kuortti - leikkausapulainen, ääni
Tuula Mehtonen - leikkausapulainen
Timo Linnasalo - ääni
Marja Mykänen - puvut
Inkeri Terävä - naamiointi
Orvokki Taivalsaari - kuvaussihteeri
Pirjo Hokkanen - kuvaussihteerin assistentti
Matti Turunen - järjestäjä Sonkajärvellä
Olli Väänänen - järjestäjän apulainen
Tuomo Kattilakoski - miksaus (Cinemix Oy)
Foto-Nyblin Oy Ab - kaappikuvat
Kullervo Kukkasjärvi - valokuvat
Ilkka Koivisto - jänisten hankkija
Vastaanotto

Helsingin Sanomien Mikael Fränti kirjoitti elokuvan tv-esityksen alla 1987 Jäniksen vuoden olevan Jarvan komedioista syvällisin: ”Hiottu ilmaisu ja mietitty sisältö herättävät luottamusta. Lopulliset kannanotot on jätetty katsojalle.” Hän kehui myös Litjan roolisuoritusta ja Markku Kopiston mieleenjäävää musiikkia.
Elokuvan kohtaus, jossa näyttelijä Antti Litja pitää jänistä sylissään, on kuvattu myös vuonna 1996 ilmestyneessä postimerkkivihkossa.
Ylen äänestyksessä vuonna 2012 kriitikot valitsivat sen kaikkien aikojen kahdeksanneksi parhaaksi suomalaiselokuvaksi.
Aiheesta muualla

Jäniksen vuosi Risto Jarva -seura
Kanadanranska

Kanadanranska (ransk. français canadien) tarkoittaa ranskan kielen Kanadassa puhuttuja muotoja. Vuonna 2005 ranskankielisten kokonaismäärä Kanadassa oli (sisältäen 2 miljoonaa kieltä ei-sujuvasti puhuvaa henkilöä) 12 000 000 henkilöä. Ranska on yli seitsemän miljoonan kanadalaisen äidinkieli.
Jörg Fischer

| Jörg Fischer> Henkilötiedot |
| --- | --- |
Syntynyt: 4. heinäkuuta 1957 (ikä 67)
Ammatti:  muusikko, lauluntekijä
Muusikko
Tyylilajit:  heavy metal, kraut rock, speed metal
Soittimet:  kitara
Yhtyeet:  Accept, Billionaires Boys Club
  [ Muokkaa Wikidatassa ] [ ohje ]  
Jörg Fischer (s. 4. heinäkuuta 1957) on saksalainen kitaristi, joka soitti kitaraa heavy metal -yhtye Acceptin klassisessa kokoonpanossa 1980-luvulla. Hän julkaisi yhtyeensä Billionaire Boys' Clubin kanssa albumin nimeltä Something Wicked Comes.
Ura > Alkuvuodet

Jörg Fisher aloitti kitaransoiton teini-iässä veljensä kanssa tämän akustisella kitaralla. He säästivät rahat ensimmäiseen sähkökitaraansa ja Jörgin ollessa kuusitoistavuotias, hän liittyi ensimmäiseen yhtyeeseensä nimeltä Frenzy. Hänen esikuvinaan olivat muun muassat Ritchie Blackmore, Agnus Young ja Eddie Van Halen.
Vuonna 1979 hänen ystävänsä Stefan Kaufmann oli yhtyeen Accept roudarina, ja myöhemmin hänestä tuli yhtyeen rumpali. Yhtye etsi toista kitaristia ja Kaufmann esitteli Fisherin muille jäsenille. Koesoiton jälkeen Fisheristä tuli yhtyeen uusi kitaristi Gerhald Wahlin tilalle. Fisher julkaisi yhtyeen kanssa tässä vaiheessa levyt Accept, I’m a Rebel (1980) ja Breaker (1981). Hän lähti yhtyeestä juuri ennen levy Restless and Wild nauhoituksia.
Acceptista lähdettyään hän soitti yhtyeessä Black Jack Ulrich Siefen ja entisen Accept rumpalin Frank Friedrichin kanssa.
Ura > Accept-vuodet 1983–1988

Vuoden 1983 lopulla Fischer tapasi jälleen Acceptin, ja hän liittyi takaisin yhtyeeseen. Hän kiersi Acceptin kanssa Balls to the Wall -kiertueella, joka päättyi Saksan Monsters of Rock -festivaaliin vuonna 1984. Kiertueen jälkeen yhtye alkoi levyttämään albumia Metal Heart, Fisher soittaa soolokitaraa levyllä kappaleissa  "Living for Tonite", "Wrong Is Right'. Seuraavalla levyllä Russian Roulette, hän soittaa soolokitaraa kappaleissa "Aiming High" ja "Another Second to Be".
Russian Roulette kiertueen jälkeen laulaja Udo Dirkschneider erosi yhtyeestä vuonna 1987 ja perusti yhtyeen U.D.O.. Fisher soittaa tämän debyyttialbumilla Animal House kappaleessa "Lay Down the Law" . Fisher esiintyi Acceptin uuden laulajan David Reecen kanssa yhdessä konsertissa Kölnissä, Saksassa, maaliskuussa 1988 ennen kuin erosi yhtyeestä lopullisesti.
Ura > Ura Acceptin jälkeen

Acceptista eroamisen jälkeen Fischer muutti Los Angelesiin ja perusti siellä yhtyeen Royal Flush. Yhtyeessä olivat Fisherin lisäksi laulaja Dave Fefolt (Masi, Hawk), kitaristi Roy Z (Tribe of Gypsies, Bruce Dickinson), basisti Rex Tennyson (Hellion, Heavy Bones) ja rumpali Reynold Carlson (Jag Panzer, Joey Tafolla). Yhtye ei ollut pitkäkäinen ja se hajosi tehtyään 5-kappaleisen demon tuottajan Dieter Dierksin kanssa.
Royal Flushin hajottua, Fischer perusti ruotsalaisten muusikoiden, laulaja Pete Sandbergin (Alien, Von Rosen), basisti Magnus Rosénin (entinen Von Rosen), rumpali Anders Johanssonin (Yngwie Malmsteen, Silver Mountain) ja kosketinsoittaja Jens Johanssonin (Yngwie Malmsteen, Silver Mountain) kanssa yhtyeen nimeltä Goodnight LA. Yhtye teki sopimuksen RCA Recordsin kanssa, yhtye ei levyttänyt vaan se lähti Ruotsiin, jossa he esiintyivät nimellä Coverboys. Per Stadin (Silver Mountain) ) korvasi Rosénin bassossa, ja he kiersivät kesällä vuonna 1991 Ruotsissa ja Norjassa. Muu yhtye jatkoi nimellä Snake Charmer, Fisher siirtyi työskentelmään omaan projektiinsa.
Vuonna 1992 Fischer perusti Billionaires Boys Clubin. Yhtyeessä oli Fischerin lisäksi Anders Johansson rumpuissa, Magnus Rosén bassossa ja laulaja Mark Boals (ex-Yngwie Malmsteen). Yhtye julkaisi albumin Something Wicked Comes 15. tammikuuta vuonna 1993. Levyllä soittavat bassoa myös Per Stadin ja Marcel Jacob. Albumi jäi yhtyeen ainoaksi.
Billionaires Boys Clubin jälkeen Fisher vetäytyi julkisuudesta. Vuonna 1996 hän teki vielä yhteistyössä Doom Squadin kanssa kappaleen levylle A Tribute to Judas Priest: Legends of Metal.
Diskografia

Accept – Accept (1979)
Accept – I’m a Rebel (1980)
Accept – Breaker (1981)
Accept – Metal Heart (1985)
Accept – Russian Roulette (1986)
Billionaires Boys Club – Something Wicked Comes (1993)
Jyväskylän Autotarvike

| Jyväskylän Autotarvike Oy |
| --- | --- |
Yritysmuoto:  osakeyhtiö
Perustettu:  1942
Toimitusjohtaja:  Seppo Huhtasaari
Puheenjohtaja:  Seppo Routti
Kotipaikka:  Jyväskylä, Suomi
Toimiala:  autokauppa
Liikevaihto:  46 milj. euroa (2008)
Liikevoitto:  824 000 (2008)
Henkilöstö:  132 (2009)
Emoyhtiö:  R. Ruth Oy
Tytäryhtiöt:  Ahjoauto, Savilahden Auto
Kotisivu:  http://www.jklautotarvike.fi/
Infobox OKVirheellinen NIMI-arvo: 
Jyväskylän Autotarvike on vuonna 1942 perustettu autokauppaa harjoittava yritys. Yhtiö edustaa Volkswagenia ja Audia, sekä Seatia omistamassaan Ahjoautossa. Tytäryhtiö Savilahden Auto myy Mikkelissä Volkswagenia. Vuoden 2010 alusta lähtien yhtiö alkaa myydä myös Fiatia. Jyväskylän Autotarvike on Suomen vanhin Volkswagen-piirimyyjä. Yhtiön omistaa R. Ruth Oy, joka osti sen vuonna 1963.
KS Elbasani

KS Elbasani on albanialainen jalkapalloseura, joka pelaa kotiottelunsa Ruzhdi Bizhuta-stadionilla Elbasanin kaupungissa. Vuonna 1923 perustettu seura onnistui kaudella 2005–06 lyömään tiranalaisjoukkueet ja voittamaan historiansa toisen Albanian-mestaruuden.
Historia

1923: Aferdita Elbasan ja Perparimi Elbasan yhdistyvät. Syntyy seura nimeltä KF Urani Elbasan.
1932: Seura vaihtaa nimensä muotoon KS Skampa Elbasan.
1939: Seura vaihtaa nimensä muotoon KS Bashkimi.
1949: Seura vaihtaa nimensä muotoon KS Elbasani.
1950: Seura vaihtaa nimensä muotoon Puna Elbasan.
1958: Seura vaihtaa nimensä muotoon KS Labinoti Elbasan.
1984: Seura voittaa ensimmäistä kertaa Albanian mestaruussarjan, ja pääsee näin osallistumaan ensimmäistä kertaa Euroopan cupiin.
1991: Seura palauttaa nimensä muotoon KS Elbasani.
Saavutukset

Albanian-mestaruudet: 2 (1984, 2006)
Albanian cup-mestaruudet: 2 (1975, 1992)
Albanian supercup-mestaruudet: 1 (1992)
Aiheesta muualla

Seuran viralliset sivut (Arkistoitu – Internet Archive)
Julian Corrie

| Julian Corrie |
| --- | --- |
 Corrie soittamassa Franz Ferdinand -yhtyeen kanssa Britanniassa vuonna 2018.
Henkilötiedot
Syntynyt: 20. kesäkuuta 1985 (ikä 39) Nottingham, Englanti
Ammatti:  muusikko, lauluntekijä, tuottaja
Muusikko
Taiteilijanimi:  Miaoux Miaoux
Laulukielet:  englanti
Aktiivisena:  2007–
Tyylilajit:  elektroninen, indie rock, poprock, synthpop
Soittimet:  koskettimet, syntetisaattori, kitara
Yhtyeet:  Franz Ferdinand, Maple Leaves
Levy-yhtiöt:  Chemikal Underground, Domino
Aiheesta muualla
Kotisivut
  [ Muokkaa Wikidatassa ] [ ohje ]  
Julian Victor Corrie (s. 20. kesäkuuta 1985 Nottingham, Englanti) (tunnetaan myös taiteilijanimellä Miaoux Miaoux) on brittiläinen muusikko, lauluntekijä, DJ ja tuottaja pääosin elektronisen musiikin alalla. Hän on nykyään myös rockyhtye Franz Ferdinandin jäsen.
Ura

Corrie aloitti uransa Miaoux Miaoux -taiteilijanimellä, ja hän julkaisi kolme studioalbumia: Rainbow Bubbles (2007), Light of the North (2012) ja School of Velocity (2015). Hän levytti kaksi viimeisintä albumiaan itsenäiselle Chemikal Underground -levy-yhtiölle. Hän on myös toiminut musiikkialalla tuottajana.
Corrie liittyi vuonna 2017 yhdessä Dino Bardotin kanssa skotlantilaisen rockyhtye Franz Ferdinandin jäseneksi, kun he korvasivat aiemman jäsenen Nick McCarthyn. Corrie soittaa yhtyeen tulevalla Always Ascending -albumilla kosketinsoittimia ja syntetisaattoria.
Diskografia > Sooloartistina

Rainbow Bubbles (2007)
Light of the North (2012)
Autopilot (EP) (2012)
School of Velocity (2015)
Diskografia > Franz Ferdinandin kanssa

Always Ascending (2018)
Kadettitoverikunta

Kadettitoverikunta ry on kadettien opiskelijajärjestö, jonka tarkoituksena on vaalia Kadettikoulun ja kadettien perinteitä sekä kehittää yhteistoimintaa muiden opiskelijajärjestöjen kanssa.
Kadettitoverikunnan toiminta on esillä kadettien jokapäiväisessä elämässä Maanpuolustuskorkeakoulun kampuksella. Se vastaa mm. erilaisten tapahtumien järjestämisestä, Kalpa-lehden tuotannosta, Kadettikellarin toiminnasta sekä yhteistoiminnasta muiden korkeakoulujen ja yhteistyökumppaneiden kanssa. [lähde? ]
Vuonna 1925 perustettiin kadettien keskuudessa toverikunta, jonka toiminta jatkui myöhemmin Kadettioppilaskuntana. Vuonna 2006 suoritettiin organisaatiomuutos, jolloin perustettiin rekisteröitynyt yhdistys jatkamaan Kadettioppilaskunnan toimintaa. Ylioppilaskuntatehtävät eriytettiin Maanpuolustuskorkeakoulun oppilaskunnaksi. [lähde? ]
Aiheesta muualla

Kadettitoverikunta.fi
Maanpuolustuskorkeakoulu
KS Cracovia

Miejski Klub Sportowy Cracovia on krakovalainen urheiluseura. Cracovialla on toimintaa sekä jalkapallossa, jääkiekossa ja käsipallossa. Seuran jalkapallojaosto pelaa kaudella 2018–2019 Puolan korkeimmalla sarjatasolla Ekstraklasassa. Jääkiekkojoukkue pelaa myös korkeimmalla sarjatasolla Polska Hokej Ligassa. Cracovia on Puolan vanhin aktiivinen urheiluseura.
Jalkapallo

KS Cracovian miesten jalkapallojoukkue pelaa kaudella 2018–2019 Puolan korkeimmalla sarjatasolla Ekstraklasassa. Cracovia pelaa kotiottelunsa Stadion Cracovii im. Józefa Piłsudskiegolla, jonka kapasiteetti on hieman yli 15 tuhatta. Cracovia on voittanut viisi Puolan mestaruutta. Mestaruudet ovat vuosilta 1921, 1930, 1932, 1937 ja 1948.
Jääkiekko

Seuran jääkiekkojaosto pelaa Puolan korkeimmalla sarjatasolla Polska Hokej Ligassa vuonna 2018.
Käsipallo

Seuralla on myös toimintaa käsipallossa. Seuran naisten käsipallojaosto on voittanut yhteensä kaksitoista Puolan mestaruutta, joista viimeisin on tullut vuonna 1987.
Aiheesta muualla

Kuvia tai muita tiedostoja aiheesta KS Cracovia Wikimedia Commonsissa
Kuva Cracovian ottelusta vuodelta 1925
Kaos

Wikisanakirjassa on tähän liittyvä sananselitys: .
Kaos tai KAOS voi tarkoittaa ainakin seuraavia:
Kääntäjien ammattiosasto KAOS, suomalainen kulttuurijärjestö
Kaos – Sisilialainen kronikka (Kaos), Paolo ja Vittorio Tavianin ohjaama elokuva vuodelta 1984
Kaos, Bo Kaspers Orkesterin musiikkialbumi vuodelta 2001
Kaos, Ana Tijoux’n musiikkialbumi vuodelta 2007
KAOS, järjestö televisiosarjassa Salainen agentti 86.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kaos”, voi hakea sivunnimihaulla, laajalla sivunnimihaulla tai tekstihaulla.
Kadiatou Camara

| Mitalit> Maa:   Mali.Naisten yleisurheilu.Afrikan-mestaruuskilpailut  | Mitalit> Maa:   Mali.Naisten yleisurheilu.Afrikan-mestaruuskilpailut  | Mitalit> Maa:   Mali.Naisten yleisurheilu.Afrikan-mestaruuskilpailut  | Maa:   Mali> Naisten yleisurheilu. |
| --- | --- | --- | --- |
|  Hopeaa | Brazzaville 2004 | 200 m |  |
|  Hopeaa | Addis Abeba 2008 | 200 m |  |
Kadiatou Camara (s. 4. toukokuuta 1981) on malilainen entinen yleisurheilija, joka kilpaili pikajuoksussa ja pituushypyssä. Hän edusti seuratasolla ranskalaista Haute Bretagne Athlétismea.
Camara osallistui olympialaisiin ensimmäistä kertaa Sydneyssä 2000, jossa hän oli 100 metrin matkalla alkueränsä kuudes ja putosi. Hän putosi samalla matkalla ensimmäisellä kierroksella myös Edmontonin MM-kisoissa 2001. Camara kilpaili vuoden 2002 Afrikan-mestaruuskilpailuissa 100 metrin juoksussa, jossa hän putosi alkuerissä ja pituushyppyyn, jossa hän sijoittui seitsemänneksi. Hän pääsi 100 metrillä puolivälieriin MM-kisoissa 2003. Camara juoksi tuolloin 11,73 sekuntia.
Camara voitti Afrikan-mestaruuskilpailuista 2004 hopeaa 200 metriltä jäätyään vain neljän sekunnin sadasosan päähän kilpailun voittaneesta eteläafrikkalaisesta Gerardine Pillaysta. Hän oli samana vuonna maansa lipunkantaja Ateenan olympialaisten avajaisissa. Camara oli kyseisissä kisoissa 200 metrin matkalla alkueränsä kuudes ja putosi. Hän sijoittui Bambousissa pidetyissä Afrikan-mestaruuskilpailuissa 2006 100 metrillä kuudenneksi ja 200 metrillä neljänneksi, mutta jäi 200 metrin kilpailussa alkueriin MM-kisoissa 2007.
Camara sai vuoden 2008 Afrikan-mestaruuskilpailuissa 200 metriltä hopeaa silloisella maansa ennätysajalla 22,70 sekuntia. Hän hävisi jälleen niukasti eteläafrikkalaiselle, sillä Isabel Le Roux peittosi hänet sekunnin sadasosan erolla. Camara pääsi Pekingin olympialaisissa samana vuonna kyseisellä matkalla puolivälieriin saakka.
Ennätykset

Lähde: IAAF
100 m: 11,39 s (2008)
200 m: 22,70 (2008)
Pituushyppy: 653 cm (2003)
60 m (sisäradat): 7,35 s (2003)
Kalliojärvi (Siuntio)

| Kalliojärvi |
| --- | --- |
Valtiot:  Suomi 
Paikkakunta:  Siuntio
Koordinaatit:  60°16′00″N, 24°16′00″E
Järvinumero:  22.007.1.002
Mittaustietoja
Pinnankorkeus:  56 m 
Rantaviiva:  2,3 km 
Pinta-ala:  0,13 km² 
Suurin syvyys:  4,3 m 
 fiKalliojärvi 
Kalliojärvi on rehevä metsäjärvi Siuntion koillisosassa läntisellä Uudellamaalla. Sen pinta-ala on 13,2 hehtaaria. Etäisyys Helsingin keskustasta on 39 kilometriä länsiluoteeseen.
Maantiede

Kalliojärven kaakkois–luoteissuuntainen pituus on 800 metriä. Saaria ei ole. Järveä ympäröi metsämaa, lännessä on jonkin verran asutusta. Maasto kohoaa järven läheisyydessä yli 80 metriä merenpinnan yläpuolelle. Siuntion ja Lohjan raja kulkee alle sadan metrin päässä Kalliojärven luoteisrannalta. Kartan mukaan Kalliojärven yli kulkee lounais–koillissuuntaisesti voimalinja.
Kalliojärvi (22.007.1.002) kuuluu Risubacka ån valuma-alueeseen (22.007), joka on kolmannen jakovaiheen vesistö Siuntionjoen vesistössä (22). Risubacka ån alueeseen kuuluu kuusi vähintään hehtaarin laajuista vakavettä, joista Kalliojärvi on laajin. Seuraavaksi laajin on Nummijärvi noin kaksi kilometriä Kalliojärvestä lounaaseen.
Kaori Matsumoto

| Mitalit> Maa:   Japani.Naisten judo. Olympialaiset  | Mitalit> Maa:   Japani.Naisten judo. Olympialaiset  | Mitalit> Maa:   Japani.Naisten judo. Olympialaiset  | Maa:   Japani> Naisten judo. |
| --- | --- | --- | --- |
|  Kultaa | Lontoo 2012 | 57 kg |  |
|  Pronssia | Rio de Janeiro 2016 | 57 kg |  |
| MM-kilpailut  | MM-kilpailut  | MM-kilpailut  |  |
|  Kultaa | Tokio 2010 | 57 kg |  |
|  Kultaa | Astana 2015 | 57 kg |  |
|  Pronssia | Pariisi 2011 | 57 kg |  |
| MM-joukkuekilpailu  | MM-joukkuekilpailu  | MM-joukkuekilpailu  |  |
|  Kultaa | Tokio 2008 | joukkue |  |
|  Kultaa | Astana 2015 | joukkue |  |
| Aasian kisat  | Aasian kisat  | Aasian kisat  |  |
|  Kultaa | Kanton 2010 | 57 kg |  |
| Aasian-mestaruuskilpailut  | Aasian-mestaruuskilpailut  | Aasian-mestaruuskilpailut  |  |
|  Kultaa | Jeju 2008 | 57 kg |  |
Kaori Matsumoto (s. 11. syyskuuta 1987 Kanazawa) on japanilainen judon olympiavoittaja, maailmanmestari, Aasian kisojen voittaja ja Aasian-mestari.
Matsumoto voitti olympiakultaa 57 kg:n painoluokassa Lontoossa 2012 kukistettuaan loppuottelussa romanialaisen Corina Căprioriun. Hän saavutti 57-kiloisissa olympiapronssia Rio de Janeirossa 2016. Hän voitti samassa sarjassa maailmanmestaruuden Tokiossa 2010 lyötyään finaalissa portugalilaisen Telma Monteiron ja Astanassa 2015, jolloin kukisti loppuottelussa jälleen Căprioriun. Hän sai 57-kiloisissa MM-pronssia Pariisissa 2011 ja sijoittui viidenneksi Rotterdamissa 2009. Hän voitti joukkuekilpailun maailmanmestaruuden Tokiossa 2008 ja Astanassa 2015.
Matsumoto voitti 57 kg:n painoluokassa kultaa Aasian-mestaruuskilpailuissa Jejussa 2008 ja Kantonin Aasian kisoissa 2010.
Hän on saavuttanut Masters-, Grand Slam- ja Grand Prix -kilpailuissa neljätoista turnausvoittoa, kolme kakkossijaa ja kolme kolmossijaa. Maailmancupeissa ja Continental Open -kilpailuissa hänellä on kaksi voittoa ja yksi kolmossija. Hän on voittanut aikuisten sarjassa neljä Japanin-mestaruutta.
Kainuun Hiihtoseura

Kainuun hiihtoseura on kainuulainen hiihtoseura. Se on perustettu vuonna 1931.